section_heading: Napjevi gange
paragraph_text: U obilnoj povijesti gange bilo je i još uvijek ima više napjeva, odnosno više vrsta gange. Dok su jedni nastajali, drugi su nestajali. Održale su se ona gange koje su bile najpogodnije za pjevanje. Svaki kraj imao je svoju gangu, svako selo svoju, pa čak su i zaseoci imali svoju, ovisno o mladeži koja je stvarala te napjeve. No, sve su gange po svom napjevnom ustrojstvu slične. Čini se da se najduže očuvala ganga okavica u kojoj kroz glasove gangaša ili pratitelja u uhu slušatelja dolazi do izražaja kao odjek vokal "o".<ref>Mijatović, Anđelko. Ganga : Napjevi gange, Drugo prošireno izdanje, Tomislavgrad: Naša ognjišta, Tomislavgrad, 2004., ISBN 953-6771-42-X.